**Estompare**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din ce în ce te stingi, te ștergi

de peste sternul meu, faptura,

dira lucindă și, de melci,

tandra arsură.

Abia te țin într-un cuvânt,

ori în albastrul meu iris,

iarba-ncolțind dintr-un pământ

de somn, de vis.

Dacă-nchid ochiul, te strivesc în pleoape,

dacă respir, te-mping în aer,

neoglindito peste ape

tu, dulce vaer.

Ah, vine norul și mă șterge

cu un burete foarte rece.

Rămân ce-am fost, un tron de rege

din care ai plecat de mult...